న్యూఢిల్లీ: కేంద్వర ప్రభుత్వం ప్రతిష్టాత్మకంగా అమల్లోకి తీసుకు వచ్చిన వస్తు, సేల పన్ను (జీఎస్టీ), పెద్దనోట్ల రద్దు తదితర  ఆర్థిక సంస్కరణలపై విద్యార్ధులు ఇకపై పాఠాలు నేర్చుకోవాల్సి ఉంటుంది. వచ్చే ఏడాది నుంచి ఈ అంశాలను పాఠశాల సిలబస్లో చేర్చాలని నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్ (ఎన్సీఈఆర్టీ) నిర్ణయించింది. కేంద్ర మానవ వనరుల సహాయమంత్రి ఉపేంద్ర కుష్వాహ రాజ్యసభలో మాట్లాడుతూ... ‘‘ జీఎస్టీ, నోట్లరద్దు అంశాలను పాఠ్య పుస్తకాల్లో చేర్చాలని ఎన్సీఈఆర్టీ నిర్ణయించింది. ఆర్థిక శాస్త్రం, బిజినెస్ స్టడీస్, ఎకౌంటెన్సీ, పొలిటికల్ సైన్స్ తదితర సబ్జెక్టుల్లో ఈ అంశాలను పొందుపర్చనున్నాం. 2018-19 విద్యాసంవత్సరానికల్లా వీటిని కలుపుకుని పాఠ్యపుస్తకాలు ముద్రిస్తాం..’’ అని వెల్లడించారు. సీబీఎస్ఈ, కేంద్రీయ విద్యాలయ, జవహార్ నవోదయా విద్యాలయాలు సహా ఇతర అనుబంధ పాఠశాలలన్నీ ఎన్సీఈఆర్టీ పాఠ్యప్రణాళికను అనుసరిస్తున్న సంగతి తెలిసిందే. ఇప్పటికే ఉత్తర ప్రదేశ్ కూడా ఎన్సీఈఆర్టీనే అనుసరించేందుకు ముందకొచ్చింది. ‘‘నోట్ల రద్దు సంబంధించిన అంశాలు ఇప్పటి పాఠ్య పుస్తకాల్లో ఉండడంలేదు. అయితే విద్యార్ధులు నేర్చుకోవాల్సిన కీలక అంశాల్లో ఇది కూడా ఒకటి..’’ అని ఎన్సీఈఆర్టీ అధికారి ఒకరు పేర్కొన్నారు.
newdhilly: kendwara prabhutvam pratishtaatmakamgaa amalloki teesuku vachina vastu, sela pannu (gst), peddanotla raddu taditara  aardhika samskaranalapai vidyaardhulu ikapai paataalu nerchukovalsi untundi. vache edaadi nunchi ee amsaalanu paatasaala silabaslo cherchaalani neshanal counsil af educational reserch and trining (nccrty) nirnayinchindi. kendra manava vanarula sahayamantri upendra kushwaha rajyasabhalo maatlaadutuu... ‘‘ gst, notlaraddu amsaalanu paatya pustakaallo cherchaalani nccrty nirnayinchindi. aardhika saastram, bijines stadies, ecountency, political sains taditara subjectlullo ee amsaalanu ponduparchanunnam. 2018-19 vidyaasamvatsaraanikal veetini kalupukuni paatyapustakaalu mudristam..’’ ani velladinchaaru. cbs, kendriiya vidyalaya, jawahar navodaya vidyaalayaalu sahaa itara anubandha paatasaalalannii nccrty paatyapranaalikanu anusaristunna sangati telisinde. ippatike uttara pradesh kuudaa nccrtyn anusarinchenduku mundakochindi. ‘‘notla raddu sambandhinchina amsaalu ippati paatya pustakaallo undadamledu. ayithe vidyaardhulu nerchukovalsina keelaka amsaallo idhi kuudaa okati..’’ ani nccrty adhikari okaru perkonnaru.